UDHËZIM I PËRBASHKËT

PËR PËRCAKTIMIN E TARIFAVE TË SHËRBIMEVE PORTUALE TË PORTIT TË LLOJIT MBM NË PORTO ROMANO, DURRËS

Në mbështetje të nenit 102, pika 4, të Kushtetutës se Republikës së Shqipërisë, nenit 84, të ligjit nr. 9251, datë 8.7.2004 “Kodi Detar i Republikës së Shqipërisë”, i ndryshuar, nenit 1, pika 34 dhe nenit 14, i ligjit nr. 104/2015, datë 23.9.2015, “Për miratimin e kontratës së koncesionit të formës “BOT” (ndërtim, shfrytëzim dhe transferim) të një porti të llojit MBM në Porto Romano, Durrës, ndërmjet Ministrisë së Transportit dhe Infrastrukturës dhe shoqërisë koncensionare “Porti MBM” (Multy Buoy Mooring) dhe ligji nr. 7581, datë 7.7.1992 “Për çmimet dhe tarifat”, i ndryshuar, ministri i Infrastrukturës dhe Energjisë dhe ministri i Financave dhe Ekonomisë,

UDHËZOJNË:

Kufiri maksimal i tarifave kryesore që do të përdoren nga Porti i llojit MBM në Porto Romano janë si më poshtë:
[bookmark: _Toc309892104]KAPITULLI 1
TË PËRGJITHSHME

[bookmark: _Toc309892107]1. Përkufizime
a) “Tarifë shërbimi” do të thotë tarifat që aplikohen për çdo shërbim të kryer në përputhje me këtë udhëzim;
b) “Pronar” do të thotë agjenti, marrësi me qira (Charter) ose zotëruesi i anijes;
c) “Port” do të thotë porti i llojit MBM i shpallur si port i hapur për trafik ndërkombëtar me vendimin e KM-së nr. 230, datë 17.4.2019 “Për shpalljen, kategorizimin dhe emërtimin e portit të llojit MBM në Porto Romano, Durrës ‘Port i hapur për trafik ndërkombëtare” detar dhe i organizuar sipas kuadrit ligjor në fuqi;
ç) “Pritësi i Mallit” do të thotë personi i cili ka porositur mallin që përpunohet duke përdorur terminalin e hidrokarbureve Porti MBM;
d) Pronar do të thotë agjenti, marrësi me qira (Charter) ose zotëruesi i anijes;
dh) “Certifikata e madhësisë së tonazhit” do të thotë një certifikatë e lëshuar nga një autoritet i matjes i njohur nga Autoriteti Detar, i cili vendos tonazhin e regjistruar bruto (GT) dhe detajet e tjera që kanë të bëjnë me anijen;
e) “Tarifat e ngarkim-shkarkimit” për produktet e listuar më poshtë nënkupton tarifën për përpunimin e transportit të lëndëve djegëse duke përdorur linjën teknologjike nga anija cisternë te magazina e pritësit të mallit dhe anasjelltas. Në rastet e shkarkimit të mallit nga anija për te magazina kjo tarifë i faturohet pritësit të mallit, në rastet e ngarkimit të anijes nga magazina tarifa i faturohet nisësit të mallit;
f) “Tarifa Wharefage dhe e Transferimit” është tarifë për lidhjen dhe nisjen e transferimit të lëndëve djegëse nga anija cisternë në linjën e tubacionit transferues të Portit MBM. Kjo tarifë i faturohet pritësit të mallit;
g) “Tarifa e Sigurisë (Port Security)” është tarifë që i aplikohet pritësit të mallit për sigurinë e të gjithë territorit të Portit, veçanërisht linjës së transferimit të lëndëve djegëse për vetë faktin që këto lëndë përbëjnë rrezikshmëri të lartë;
gj) “Tarifë e mbrojtjes kundër zjarrit” është tarifë që i aplikohet pritësit të mallit në çdo rast gjatë procesit të ngarkim shkarkimit për përdorimin e sistemit të detektimit të gazrave dhe flakës dhe reagimit në rast zjarri në mënyrë që operacioni i ngarkim shkarkimit të jetë sa më i sigurt;
h) “Tarifa e Pastrimit të linjës teknologjike” është një tarifë që i aplikohet pritësit të mallit për boshatisjen e tubacionit nga kalata akostuese deri te depozita e pritësit të mallit. Kjo procedurë kryhet në përfundim të çdo proces shkarkimi;
i) “Tarifa Administrative dhe Informimit” është tarifë që i aplikohet pritësit të mallit për krijimin e mundësisë që të survejojë procesin e ngarkim-shkarkimit dhe për informimin në kohë reale;
j) “Tarifa e parandalimit të ndotjes” është tarifë që i aplikohet pritësit të mallit për parandalimin e ndotjes mjedisore detare. Kjo tarifë ndahet në tarifë fikse për operacionin e hapjes apo mbledhjes së shiritave kufizues (Boomers), tarifë në bazë të gjatësisë së rrethimit të anijes dhe tarifë për ndërhyrjen në rastet kur ndotet porti dhe është e nevojshme ndërhyrja për pastrim me pajisje reaguese. Tarifa për ndërhyrjen paguhet vetëm kur ka incidente me pasojë ndotjen e detit dhe është e nevojshme përdorimi i pajisjeve reaguese;
k) “Tarifa e Kanalit” është tarifë që i aplikohet anijes e cila përdor kanalin e Portit MBM;
l) “Tarifa e Përdorimit të Kalatës” është tarifë që i aplikohet anijes e cila përdor kalatën e Porti MBM për t’u akostuar. Kjo tarifë është mbi baza ditore ose kur nuk është dita e plotë llogaritet vetëm për pjesën e ditës që ka përdorur kalatën;
m) “Tarifa për sigurinë e anijes (sipas Kodit ISPS)” është tarifë që i aplikohet anijes përgjatë qëndrimit në kalatën e Portit MBM.
2. Aplikime
Këto tarifa aplikohen për ato anije të cilat vijnë në, ose përdorin, Portin MBM;
b) Këto tarifa janë të detyrueshme në të gjitha anijet, përfshirë anijet e zotëruara nga qeveria shqiptare ose nga qeveria e ndonjë vendi të huaj.
3. Tarifat
Tarifat portuale duhet të llogariten sipas njësive që janë vendosur në tabelën e mëposhtme:
a) Detyrimet për portin të përcaktuara nga këto tarifa janë të pagueshme menjëherë nga pronari ose agjenti i anijes në përputhje me termat dhe kushtet e pagesës dhe mblidhen nga Porti Detar;
b) Detyrimet që lindin nga aplikimi i tarifës portuale janë të pavarura (nuk kanë lidhje) nga detyrimet që lindin nga aplikimi i tarifave të tjera portuale.

KAPITULLI 2
[bookmark: _Toc309892114][bookmark: _Toc309892113]2.1 TARIFAT MAKSIMALE PËR SHËRBIMIN NË PORTIN MBM

	
	Nr.
	Emërtimi i shërbimit
	Valuta 
	Tarifa 

	
	1
	Ngarkim-shkarkimi për 1 ton gazoil;
	€
	2.52

	
	2
	Ngarkim-shkarkimi për 1 ton benzinë;
	€
	5.04

	
	3
	Ngarkim-shkarkimi për 1 ton GLN;
	€
	5.04

	
	4
	Ngarkim-shkarkimi për 1 ton naftë bruto;
	€
	5.04

	
	5
	Ngarkim-shkarkimi për 1 ton karburant avionësh;
	€
	5.04

	
	6
	Ngarkim-shkarkimi për 1 ton solar, mazut ose bitum;
	€
	8.2

	
	7
	Ngarkim-shkarkim për 1 ton lëngje ushqimore për biokarburante (vajra, alkool etj.);
	€
	7.2

	
	8
	Ngarkim-shkarkim për 1 ton varja lubrifikues dhe bazike (sintetike);
	€
	7.2

	
	9
	Transferim për 1 ton diesel nga anija në anije;
	€
	1.60

	
	10
	Tarifa wharefage dhe e transferimit për ton ngarkesë (sipas B/L);
	€
	0.12

	
	11
	Tarifa e sigurisë (Port Security), për 1 ton; 
	ALL
	51 

	
	12
	Shërbimi i mbrojtjes ndaj zjarrit, për 1 orë;
	ALL
	5000

	
	13
	Pastrimi i linjës me azot;
	€
	350 

	
	14
	Tarifa administrative dhe e informimit:
	
	

	
	
	20001-30000 TONË
	€
	600

	
	
	Për çdo 500 tonë ngarkesë shtesë sipas BL apo fraksion të tij aplikohet shtesë
	€
	200

	
	15
	Tarifa për mbrojtjen e mjedisit detar:
	
	

	
	1
	Tarifa për parandalimin e ndotjes;
	
	

	
	1.1
	Hapja ose mbyllja e shiritit kufizues (boomer) për rrethimin e anijes;
	€
	250 

	
	1.2
	Shtrirja e shiritit kufizues (boomer) për rrethimin e anijes/ për metër linear;
	€
	0.35

	
	1.3
	Lëvizja e anijes zjarrfikëse në asistencë gatishmërie (nga nisja deri kthim në bazë);
	€
	750

	
	1.4
	Kohë qëndrimi në gatishmëri anijes zjarrfikëse dhe operatorëve të saj/ për 1 orë;
	€
	65

	
	2
	Tarifa për reagimin ndaj ndotjes/ për një orë:
	
	

	
	2.1
	Kompleti skimmer;
	€
	35 

	
	2.2
	Pompat thithëse;
	€
	75

	
	2.3
	Shiritat kufizues (boomers 300 m);
	€
	75

	
	2.4
	Mjet i vogël lundrues;
	€
	30

	
	2.5
	Anija për tërheqjen e ujërave të ndotura;
	€
	85

	
	2.6
	Specialistët;
	€
	25

	
	16
	Tarifa e përdorimit të portit dhe kanalit /për GT; 
	€
	0.18

	
	17
	Tarifa e përdorimit të kalatës/bovave për metër linear për një ditë/fraksion dite;
	€
	5.5

	
	18
	Shërbimi për sigurinë e anijes (Ship Security):
	
	

	
	
	20001- 30000 G.T
	€
	500

	
	
	Për çdo 1000GT shtesë apo fraksion të tij aplikohet shtesë
	€
	200

	
	19
	Shërbimi i Ormexhimit:
	
	

	
	
	20001-30000 GT
	€
	1000

	
	
	Për çdo 500GT Ton shtesë apo fraksion të tij aplikohet shtesë
	€
	500

	
	20
	Shërbimi për përdorim skafi;
	€
	35

	
	21
	Shërbimi për tërheqjen e mbetjeve nga anijet:
	
	

	
	1
	Shërbimi për tërheqjen e mbetjeve të ngurta;
	
	

	
	
	20001-30000 GT
	€
	260

	
	
	Për çdo 500GT tonë shtesë apo fraksion të tij aplikohet shtesë
	
	45

	
	
	Kur shërbimi kryhet në radë, ose në fushën e bovave aplikohet shtesë 
	€
	50% 

	
	2
	Shërbimi për tërheqjen e mbetjeve të lëngëta
	
	

	
	
	Për mbetjet vajore, sipas kërkesës
	€
	100

	
	
	Për çdo m3 të tërhequr
	€
	Plus 50 euro

	
	
	Për ujërat e ndotura, sipas kërkesës
	€
	100

	
	
	Për çdo m3 të tërhequr
	€
	Plus 35 euro

	
	22
	Tarifa e furnizimit me ujë të pijshëm (mbi çmimin (vlerën) e ujit të furnizuar)
	€
	Plus 40% të faturës

	
	23
	Tarifa e furnizimit me energji elektrike (mbi çmimin (vlerën) e faturës së energjisë elektrike)
	€
	Plus 30% të faturës

	
	24
	Furnizim me ushqime, karburant apo vajra
	€
	Plus 40% të faturës


KAPITULLI 3
DISPOZITA PËRFUNDIMTARE

Ky udhëzim hyn në fuqi pas botimit në Fletoren Zyrtare.

MINISTËR I INFRASTRUKTURËS DHE ENERGJISË
Belinda Balluku

MINISTËR I FINANCAVE DHE EKONOMISË
Anila Denaj
